Diari Oficial de la Generalitat Valenciana


Sumari del DOGV 8682, del 21-11-2019 (2019/10930)

Informació pública de l'aprovació de l'informe ambiental i territorial estratègic del pla parcial.
--------------------------------------------------------------------------------------------------

### Dades del document

Número de DOGV
:   8682

Data del DOGV
:   21-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10943


Data del document
:   29-10-2019

Organisme emissor
:   Ajuntament d'Alfafara

Tipus de document
:   Anunci

Descriptors 

:   * Alfafara
    * administració local
    * pla d'urbanisme

Informació pública de l'aprovació de l'informe ambiental i territorial estratègic del pla parcial. [2019/10258]  
L'Ajuntament d'Alfafara ha tramitat el document d'inici de l'avaluació ambiental i territorial estratègica acompanyat de l'esborrany del Pla parcial del sector industrial S-3 d'Alfafara (Alacant), que té com a finalitat primordial l'ordenació detallada del sector indicat, tot això de conformitat amb les determinacions del Pla general d'ordenació urbana.  
  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), es fa públic que per la Resolució de l'òrgan ambiental d'aquest ajuntament (regidor delegat), de data 22 d'octubre de 2019, s'ha resolt:  
  
«Primer. Emetre un informe ambiental i territorial estratègic favorable en el procediment simplificat d'avaluació ambiental i territorial estratègica del pla parcial, d'acord amb els criteris de l'annex VIII de la LOTUP, per no tindre efectes significatius sobre el medi ambient; correspon continuar la tramitació del Pla parcial del sector S-3 del PGOU, amb el compliment previ de les determinacions o condicionants assenyalats en la part expositiva que antecedeix.  
  
Segon. Comunicar la present resolució d'informe ambiental i territorial estratègic a l'alcalde i al Ple de l'Ajuntament d'Alfafara, com a òrgan promotor i substantiu respectivament.  
  
Tercer. Publicar el present informe en el Diari Oficial de la Generalitat Valenciana, d'acord amb el que es disposa en l'article 51.7 de la LOTUP. L'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del Pla parcial del sector S-3 del PGOU en el termini màxim de quatre anys des que es publique. En tal cas, s'haurà d'iniciar novament el procediment d'avaluació ambiental i territorial estratègica simplificada de la proposta.  
  
Quart. Notificar el present acord a les persones interessades, amb la indicació que aquesta resolució no serà susceptible de cap recurs, conforme amb les previsions de l'article 51.7 de Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, i sense perjudici dels recursos que, si escau, siguen procedents en la via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, si escau, d'aprovació del pla o programa.»  
  
Alfafara, 29 d'octubre de 2019.- L'alcalde: Antonio Cloquell Tudela.